Tolong jelaskan mengenai Nokia 6151 dalam bahasa jawa

Nokia 6151 yaiku tilpun sélulèr kang diprodhuksi déning pabrikan Nokia. Sèri iki kawanuhaké ing Juni taun 2006, wis ora diprodhuksi manèh lan duwé ukuran 108 x 47 x 19 mm déné boboté 98 gram. Layaré TFT, 256K werna ukuran 1,8 inchi kanthi résolusi 128 x 160 piksel. Piranti iki dipepaki kanthi radhio FM stéréo. Headphone kudu dipasang menawa radhio arep disetèl amarga kabel headphone uga dadi antèna kanggo nyaut sinyal. Kanggo sesukan, uga ana game yaiku Nokia World Cup, 3D Street Racer, 3D Snake. Nokia 6151 dipirantèni kodhak 1.3 MP. Ringtone ing tilpun iki jinis poliponik uga saka MP3/AAC. Kanggo sesambungan lewat tulisan, bisa nggunakaké sarana SMS, MMS, instan messaging. Batréné bisa dicopot, nganggo jinis Li-Ion kapasitas on 1100 mAh kanthi nomer sèri BP-6M lan bisa kanggo nganti 340 jam (2G) / 250 jam (3G) nalika standby lan tahan 4 jam 30 menit (2G) / 3 jam 30 menit (3G) nalika kanggo nélpon. Déné kanggo sesambungan, tilpun iki nggunakaké jaringan GSM.